open-index/open-wikipedia-markdown huggingface dataset:
Lucas Cavallini

**Lucas Daniel Cavallini** (s. 28. joulukuuta 1992 Toronto) on kanadalainen jalkapalloilija, pelipaikaltaan hyökkääjä. Hän edustaa Meksikon liigassa pelaavaa Pueblaa. Hän on aiemmin pelannut muun muassa eri seuroissa Uruguayssa ja vuosina 2020–2022 Major League Soccer -seura Vancouver Whitecapsissa. Hän on pelannut Kanadan maajoukkueessa vuodesta 2012.

Cavallini pelasi Kanadan nuorisomaajoukkueissa. Hän pelasi Kanadan A-maajoukkueessa ensimmäisen kerran elokuussa 2012. MM-kilpailuissa 2022 hän tuli vaihdosta kentälle yhdessä ottelussa. Hän pelasi CONCACAF Gold Cupissa yhteensä 16 ottelua vuosina 2017, 2019, 2021 ja 2023, ja niissä hän teki kuusi maalia, joista viisi vuoden 2019 turnauksessa. Hän on pelannut 40 maaottelua, joissa hän on ollut 20 kertaa avauskokoonpanossa. Hän on tehnyt maaotteluissaan 19 maalia. Hän teki kolme maalia eli hattutempun kesäkuussa 2019 GONCACAF Gold Cupin ottelussa Kuubaa vastaan ja maaliskuussa 2021 MM-karsintaottelussa Caymansaaria vastaan.

## Lähteet
Loimaan Rockets

**Loimaan Rockets** on vuonna 1980 perustettu suomalainen Loimaalta kotoisin oleva jääkiekkoseura, joka pelaa kaudella 2025–2026 Jääkiekon III-Divisioonassa. Seuran edustusjoukkueen päävalmentajana toimii Jani Mäkilä. Seuralla on edustusjoukkueen lisäksi olemassa nuorisotoimintaa. Rocketsin kotiareena on Loimaan jäähalli ja seuran puheenjohtajana toimii Jarmo Sillanpää.

## Lähteet

## Aiheesta muualla
*Loimaan Rocketsin kotisivut
Denver Barkey

**Denver Barkley** (s. 27. huhtikuuta 2005 Newmarket, Ontario, Kanada) on kanadalainen jääkiekkoilija, pelipaikaltaan vasen laitahyökkääjä. Barkley edustaa NHL-joukkue Philadelphia Flyersia.

Ennen NHL-uraansa Barkley edusti OHL-juniorisarjassa London Knightsin joukkuetta. Hän voitti Knightsin joukkueessa kaksi OHL:n mestaruutta. Philadelphia Flyers varasi hänet kolmannella kierroksella 95. varausvuorolla .

Barkley on pelannut yhden NHL:n runkosarjan ottelun. Tässä ottelussa hän syötti kaksi maalia. Uran tilastot päivitetty 21. joulukuuta 2025.

## Lähteet
Daniel Forsman

**Daniel Forsman**, (s. 1. lokakuuta 1976) on ruotsalainen kirjastoalan asiantuntija ja kirjastonhoitaja. Hän on toiminut vuodesta 2018 lähtien Tukholman kaupunginkirjaston ylikirjastonhoitajana (ruots. *stadsbibliotekarie*).  Hänet on nimitetty Ruotsin uudeksi valtakunnanarkiston pääjohtajaksi (*riksarkivarie*), ja hänen on määrä aloittaa tehtävässä 1. maaliskuuta 2026.

Forsman työskenteli aiemmin Chalmersin teknillisessä korkeakoulussa, jossa hän oli keskeisesti mukana siirtymässä moderneihin, palvelukeskeisiin kirjastojärjestelmäarkkitehtuureihin. Hän kuului varhaisiin avoimen lähdekoodin FOLIO-kirjastopalvelualustan puolestapuhujiin. Chalmersin toteutusta on pidetty esimerkkinä siitä, kuinka suuri tutkimuskirjasto voi luopua suljetuista, proprietaarisista järjestelmistä avoimen, modulaarisen ja yhteisölähtöisen infrastruktuurin hyväksi avoimien standardien ja yhteentoimivuuden periaatteiden mukaisesti.

Vuonna 2018 Forsman nimitettiin Tukholman kaupunginkirjaston ylikirjastonhoitajaksi. Tehtävässään hän on vastannut kirjaston strategisesta kehittämisestä, mukaan lukien digitaaliset palvelut, dataperusteinen johtaminen ja organisaatiomuutokset.

## Julkaisuja
* Forsman, Daniel (2012). *Change as a service – challenges and effects of a new paradigm for library systems and content infrastructure*. *The Electronic Library*. 
* Forsman, Daniel (2013). *A Year from Now You Will Wish You Had Started Today – Redefining Strategy and Organization for Library Automation and Content*
* Forsman, Daniel. *Introducing agile principles and management to a library organization*. *The Electronic Library*
* Forsman, Daniel (marraskuu 2018). *Library Analytics: Shaping the Future — A Case of Strategic Library Transformation Using Data Analytics: Chalmers University of Technology*
* Forsman, Daniel (kesäkuu 2022). *There is no failure except in no longer trying: embedding UX in organizational culture*. UXLibs

## Lähteet

## Aiheesta muualla
* Julkaisut Chalmersin tutkimusportaalissa
Kotajärvi (Leppävirta)

**Kotajärvi** on järvi Leppävirralla. Se sijaitsee kuntansa länsiosassa ja sen pinta-ala on 67,4 hehtaaria. Etäisyys Kuopiosta on 36 kilometriä etelään.

## Maantiede
Kotajärven ulottuvuus lännesta itään on noin kaksi kilometriä. Lahtia ovat luoteinen Pohjoislahti ja eteläinen Etelälahti. Järven eteläosan muodostaa Aittoselkä. Nimettyjä niemiä on Kotilaisenniemi idässä. Noin kahdeksasosa Kotajärvestä on vähintään kymmenen metriä syvä. Syvin kohta, noin seitsemäntoista metriä, sijaitsee Aittoselällä.

Kotajärven saariluku on kolme. Saarten yhteenlaskettu pinta-ala on noin 2,2 hehtaaria. Aittoselän itärannalla kohoaa Kotamäki ylängöksi noin 210 metrin korkeuteen merenpinnan yläpuolelle. Kotajärven rannat ovat asuttuja. Länsirannalla on maataloudellista toimintaa.

Kotajärvi laskee etelään Valkeajärveen (98,4 metriä mpy). Järvien välinen etäisyys on pienimmillään noin 1,2 kilometriä.

Kotajärven vesitilavuus on 3&nbsp;153&nbsp;000 kuutiometriä. Järven ekologinen tila on hyvä.

Kotajärvi (04.263.1.043) kuuluu Sorsaveden alueeseen (04.263), joka on kolmannen jakovaiheen vesistö Vuoksen vesistössä (04). Toinen jakovaihe on Sorsaveden valuma-alue (04.26) ja ensimmäinen jakovaihe on Haukiveden–Kallaveden alue (04.2). Kotajärvi on toiseksi laajin Sorsaveden alueen 48 järvestä. Ylivoimaisesti laajin on noin 55-neliökilometrinen Sorsavesi.

## Lähteet
Helsingin käsityönopettajaopisto

**Helsingin käsityönopettajaopisto** oli suomalainen oppilaitos, jonka tavoitteena oli edistää naisten käsityötaitoja. Opisto oli toiminnassa vuosina 1881–1975 ja sijaitsi aikanaan useissa sijainneissa Helsingin kantakaupungissa. Viimeisimpänä ennen lopettamistaan se toimi Kalliossa, Helsinginkadun, Tauno Palon puiston ja Alppikadun välisellä alueella.

## Historia

Vuosien myötä oppilaitoksen koulutustarjonta laajeni: opettajattarille tarkoitettu osasto avattiin vuonna 1886, kutomakoulutus aloitettiin 1889 ja ompelimo-osasto perustettiin vuonna 1928. Nimenmuutokset heijastivat toiminnan kasvua, kun oppilaitos nimettiin ensin Helsingin käsityöopistoksi vuonna 1933 ja myöhemmin, vuonna 1949, Helsingin käsityönopettajaopistoksi. Tällöin sen alaisuuteen kuuluivat muun muassa käsityöseminaari, käsityökoulu, kutomakoulu, ompelimo sekä modistiosasto. Opetuskielenä laitoksessa käytettiin ruotsia 1881-1949 ja suomea 1901-1975.

Vuonna 1967 opiston ylläpito siirtyi valtiolle, ja lopulta vuonna 1975 Helsingin käsityönopettajaopisto lakkautettiin, minkä seurauksena käsityönopettajien koulutus siirrettiin Helsingin yliopistoon. Opiston valtionavustuksesta oli aikanaan säädetty oma laki.

## Oppilaitokseen liittyviä henkilöitä

* Pirkko Anttila (professori); valmistui laitoksesta 1958
* Kristiina Ihamuotila; opiskeli oppilaitoksessa 1960-luvulla
* Ellinor Ivalo; johtokunnan jäsen 1909–1957 ja puheenjohtaja 1926–1957
* Ilona Jalava; johtokunnan jäsen

## Toimipisteet

* 1959–1975: Helsinginkatu 34, nykyinen As Oy Helsingin Artesaani
* 1939–1959: Kulmakatu 5, nykyinen As Oy Helsingin Silmu
* 1912–1938: Puutarhakatu 4
* 1909–1912: Laivurinrinne 2
* 1905–1909: Vironkatu 5

### Helsinginkatu 34 toimipiste
Vuonna 1959 valmistunut rakennus on arkkitehti Airi Seikkala-Viertokankaan suunnittelema ja sen julkisivu on Sr-2 -suojeltu. Rakennus toimi käsityönopettajanopistona vuoteen 1975.

Rakennuksen jäätyä tarpeettomaksi vuonna 2002 Senaatti-kiinteistöt etsi sille uutta käyttöä. Vuonna 2004 Kallioon suunniteltiin alueen ensimmäistä rivitaloa, jossa tyhjillään oleva koulurakennus muutettaisiin asuinkäyttöön: rivitalojen lisäksi osittain kahdeksan- ja osittain viisikerroksiseen rakennukseen suunniteltiin yli 70 asuntoa.

Helsinginkatu 34 muutettiin asuinkäyttöön vuonna 2008. Rakennuksen matalaan osaan, jossa aiemmin sijaitsi oppilaitoksen juhlasali, rakennettiin kolme kolmikerroksista rivitalohuoneistoa, jotka avautuvat osin suojaisalle korttelipihalle ja joihin on sisäänkäynti suoraan katutasolta. Rakennuksen oppilaitoshistoria on edelleen nähtävissä käytävien yksityiskohdissa ja taloyhtiön tiloissa, kuten opiston historiaa esittelevässä vitriinissä ja ajoittaisissa pienissä taidenäyttelyissä. Rakennus sijaitsee Josafatin kallioita vastapäätä ja siellä sijaitsee 82 asuntoa sekä seitsemän työtilaa taloyhtiössä As. Oy Helsingin Artesaani. 

## Lähteet
Atiba Hutchinson

**Atiba Hutchinson** (s. 8. helmikuuta 1983 Brampton, Ontario) on kanadalainen jalkapalloilija, pelipaikaltaan puolustava keskikenttäpelaaja. Hän on pituudeltaan 187-senttimetrinen. Hän pelasi vuonna 2023 päättyneellä pelaajaurallaan kotimaansa lisäksi Ruotsissa, Tanskassa ja Alankomaissa sekä lopuksi kymmenen vuoden ajan turkkilaisseura Beşiktaşissa. Hän pelasi Kanadan maajoukkueessa 104 maaottelua vuosina 2003–2023.

Hutchinson voitti Tanskan liigamestaruuden vuosina 2006, 2007, 2009 ja 2010 FC Kööpenhaminan joukkueessa sekä Turkin liigamestaruuden vuosina 2016, 2017 ja 2021 Beşiktaşin joukkueessa. Hän voitti Tanskan cupin FC Kööpenhaminassa vuonna 2009, Alankomaiden cupin PSV Eindhovenissa vuonna 2012 ja Turkin Cupin Beşiktaşissa vuonna 2021. Hutchinson pelasi Mestarien liigassa 23 ottelua, joissa hän teki yhden maalin, UEFA-cupissa 14 ottelua ja Eurooppa-liigassa 46 ottelua, joissa hän teki yhden maalin.

Hutchinson pelasi Kanadan nuorisomaajoukkueissa. Hän pelasi Kanadan A-maajoukkueessa ensimmäisen kerran tammikuussa 2023. MM-kilpailuissa 2022 hän pelasi joukkueensa kapteenina kaksi ottelua avauskokoonpanossa ja tuli kolmannessa ottelussa vaihdosta kentälle. Hän pelasi CONCACAF Gold Cupissa yhteensä 18 ottelua vuosina 2003, 2005, 2007, 2009, 2011 ja 2019. Hän pelasi kaikkiaan 104 maaottelua, joissa hän oli 93 kertaa avauskokoonpanossa. Hän teki maaotteluissaan yhdeksän maalia.

## Lähteet
Stephen Eustáquio

**Stephen Antunes Eustaquio** (s. 21. joulukuuta 1996 Leamington, Ontario) on kanadalainen jalkapalloilija, pelipaikaltaan keskikenttäpelaaja. Hän on pituudeltaan 177-senttimetrinen. Hän edustaa Portugalin Primeira Ligassa pelaavaa FC Portoa. Hän on yhtä Meksikossa viettämäänsä vuotta lukuun ottamatta pelannut koko ammattilaisuransa Portugalissa. Hän on pelannut Kanadan maajoukkueessa vuodesta 2019.

Eustaquio on voittanut FC Porton joukkueessa liigamestaruuden vuonna 2022 sekä Portugalin cupin vuosina 2022, 2023 ja 2024.

Eustáquio pelasi Portugalin alle 21-vuotiaiden maajoukkueessa. Aikuisten maaotteluissa hän on edustanut Kanadaa, jonka A-maajoukkueessa hän pelasi ensimmäisen kerran marraskuussa 2019. Hän pelasi MM-kilpailuissa 2022 kaksi ottelua avauskokoonpanossa mutta oli kolmannesta poissa loukkaantumisen vuoksi. Hän pelasi viisi ottelua vuoden 2024 Copa Américassa, jossa Kanada sijoittui neljänneksi. Hän pelasi vuoden 2021 CONCACAF Gold Cupissa neljä ottelua ja teki niissä kolme maalia. Eustáquio on pelannut joulukuun 2025 puoliväliin mennessä 54 maaottelua, joissa hän on ollut 50 kertaa avauskokoonpanossa. Hän on tehnyt maaotteluissaan neljä maalia.

Eustáquio muutti 11-vuotiaana perheensä mukana Kanadasta vanhempiensa synnyinmaahan Portugaliin.

## Lähteet
Shenzhen Leopards

**Shenzhen Leopards** () on kiinalainen koripalloseura Shenzhenista, Guangdongin maakunnasta. Seura pelaa Kiinan koripallon korkeimmalla sarjatasolla Chinese Basketball Associationissa. Seura on perustettu vuonna 2003.

## Lähteet
Short n’ Sweet Tour

**Short n’ Sweet Tour** oli yhdysvaltalaisen laulaja-lauluntekijä Sabrina Carpenterin uran viides konserttikiertue. 72 esityksestä koostunut kiertue alkoi 23. syyskuuta 2024 ja päättyi 23. marraskuuta 2025.

## Lähteet
Kamal Miller

**Kamal Anthony Miller** (s. 16. toukokuuta 1997 Scarborough, Ontario) on kanadalainen jalkapalloilija, pelipaikaltaan keskuspuolustaja. Hän on pituudeltaan 183-senttimetrinen. Hän edustaa yhdysvaltalaista Major League Soccer -seuraa Portland Timbersiä. Hänen aiempia MLS-seurojaan ovat olleet Orlando City, CF Montréal ja Inter Miami. Hän on pelannut Kanadan maajoukkueessa vuodesta 2019.

Miller pelasi Kanadan nuorisomaajoukkueissa. Hän pelasi Kanadan A-maajoukkueessa ensimmäisen kerran kesäkuussa 2019. Hän pelasi MM-kilpailuissa 2022 täyden peliajan Kanadan kaikissa kolmessa ottelussa. Hän pelasi kaksi ottelua vuoden 2024 Copa Américassa, jossa Kanada sijoittui neljänneksi. Hän on pelannut CONCACAF Gold Cupissa vuosina 2019, 2021, 2023 ja 2025. Miller on pelannut joulukuun 2025 puoliväliin mennessä 50 maaottelua, joissa hän on ollut 41 kertaa avauskokoonpanossa. Hän ei ole tehnyt maaotteluissaan yhtään maalia.

Millerin isä on syntynyt Jamaikalla.

## Lähteet
Feuchtwangen

**Feuchtwangen** on kaupunki Baijerin osavaltion länsiosassa Saksassa. Se kuuluu Nürnbergin suurkaupunkialueeseen ja rajoittuu lounaassa Baden-Württembergiin.

## Maantiede
Etäisyys Münchenistä on 146 kilometriä luoteeseen. Autoteitse matka on 175 kilometriä. Etäisyys Nürnbergistä on 63 kilometriä lounaaseen.
Feuchtwangen koostuu 91 osa-alueesta.

## Historia
Varhainen maininta Feuchtwangeniin liittyen on vuodelta 824. Viimeistään 1197 Feuchtwangen oli niin sanottu kollegiaattikirkko. Kylän olemassaolosta todistaa sen asema valtakunnankaupunkina 1241. Kaupunkimaisuudesta oli näyttöinä markkinaoikeudet ja linnoituskehä. Eritoten 1400- ja 1500-luvuilla torimarkkinat ja pyhiinvaellukset toivat kaupunkiin rahaa. Reformaatio tapahtui 1533. Kolmikymmenvuotinen sota (1618–1648) oli viheliäistä aikaa Feuchtwangenille, erityisen vaikeaa oli vuoden 1631 ryöstöretken aikana. Pitkän rauhankauden aikana 1800-luvulla Feuchtwangen koki suuren muutoksen, muun muassa osia linnoituksesta purettiin.

Kansallissosialisten hallinnon aikana myös Feuchtwangenin juutalaiset kokivat kovia. Feuchtwangen säästyi hävitykseltä vuosisadan alkupuoliskon suursodissa, päinvastoin kuin eräät sen nykyisistä kaupunginosista. Väkiluku kasvoi vuoden 1939 noin 2&nbsp;400:sta vuoden 1970 noin 6&nbsp;000:een. Toista maailmansotaa seurasi vilkas jälleenrakentamisen kausi ja Feuchtwangen yhdistyi kymmenen ympäröivän kunnan kanssa.

Feuchtwangenin vanhaa arkkitehtuuria edustaa muun muassa kirkko St. Johannis (Feuchtwangen). Sen historia alkaa 1400-luvulta.

## Talous ja liikenne
Feuchtwangenin yrityksiä ovat esimerkiksi Macs Holding GmbH, joka yhdistää tytäryhtiöidensä osaamisen saman katon alle. Vereinigte Papierfabriken GmbH valmistaa pakkausratkaisuja. Keskeisiä valtaväyliä ovat Bundesautobahn 6 ja Bundesautobahn 7.

## Lähteet

## Aiheesta muualla
*Feuchtwangen, Baijeri, Saksa — Sunrise, Sunset, and Daylength
B90

**B90 Nuclear Depth Strike Bomb** oli yhdysvaltalainen vetypommi, jota suunniteltiin Los Alamos National Laboratoryssä 1980-luvun loppupuolella. Projekti kuitenkin keskeytettiin vuonna 1991 ennen palveluskäyttöön ottamista, kun kylmä sota päättyi.

B90 kehitettiin ydinsyvyyspommiksi eli syvyyspommina käytettäväksi ydinaseeksi, joskin sitä olisi voitu käyttää myös maakohteita vastaan. Pommi oli tarkoitettu Yhdysvaltain laivaston lentokoneista pudotettavaksi, ja sen oli tarkoitus korvata laivaston B57-ydinpommi.

B90 oli 3 m pitkä ja 34 cm halkaisijaltaan. Se painoi 350 kg. Pommin räjähdysvoiman on ilmoitettu olevan 200 kilotonnia ja ”matalat kilotonnit”.

## Lähteet
Zach Tom

**Zachary Miskom Tom** (s. 26. maaliskuuta 1999 Baton Rouge, Louisiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on hyökkäyksen linjamies. Tom edustaa NFL-joukkue Green Bay Packersia. Ennen NFL-uraansa hän edusti Wake Forestin yliopiston joukkuetta. Packers varasi hänet neljännellä kierroksella 110. varausvuorolla .

Toukokuussa 2022 Tom teki sopimuksen Packersin kanssa. Heinäkuussa 2025 hän teki Packersin kanssa nelivuotisen ja yhteensä 88 miljoonan dollarin arvoisen jatkosopimuksen. Sopimus sisältää 30,2 miljoonan dollarin arvoisen allekirjoituspalkkion.

Tom on pelannut 55 NFL:n runkosarjan ottelua. Näissä otteluissa hänellä on kolme rähmäyksen palautusta. Tom on pelannut kolme NFL:n pudotuspelien ottelua ilman tilastomerkintöjä. Uran tilastot päivitetty kauden 2025 viidennentoista peliviikon jälkeen 21. joulukuuta 2025.

## Lähteet
Steven Vitória

**Steven de Sousa Vitória** (s. 11. tammikuuta 1987 Toronto) on kanadalainen jalkapalloilija, pelipaikaltaan keskuspuolustaja. Hän on pituudeltaan 195-senttimetrinen. Hän on pelannut suurimman osan ammattilaisuraansa Portugalissa mutta myös yhden kauden lainasopimuksella Yhdysvalloissa Major League Soccer -seura Philadelphia Unionissa ja kolme kautta Puolassa Lechia Gdańskin joukkueessa. Hän pelasi vuonna 2014 Benfican joukkueessa sen voittaessa Portugalin liigamestaruuden, cupin ja liigacupin. Hän voitti vuonna 2019 Puolan cupin. Hän on pelannut Kanadan maajoukkueessa 46 maaottelua vuosina 2016–2023.

Vitória edusti nuorisomaajoukkueissa Portugalia muun muassa alle 19-vuotiaiden EM-kilpailuissa 2006 ja alle 20-vuotiaiden MM-kilpailuissa 2007. Hän pelasi Kanadan A-maajoukkueessa ensimmäisen kerran helmikuussa 2016. Hän pelasi MM-kilpailuissa 2022 täyden peliajan Kanadan kaikissa kolmessa ottelussa. Hän pelasi yhteensä 11 ottelua CONCACAF Gold Cupissa vuosina 2017, 2021 ja 2023 ja teki niissä yhden maalin. Miller pelasi 46 A-maaottelua, joissa hän oli 40 kertaa avauskokoonpanossa. Hän teki maaotteluissaan viisi maalia.

Vitórian vanhemmat ovat kotoisin Azoreilta, Portugalista.

## Lähteet
Poster Girl

**Poster Girl** on ruotsalaisen laulaja Zara Larssonin kolmas studioalbumi, joka julkaistiin 5. maaliskuuta 2021 Ten Music Groupin ja Epic Recordsin kautta. Albumin äänitys alkoi vuonna 2018 ja jatkui Koronaviruspandemian aikana. Albumin uusi versio, joka kantaa nimeä *Summer Edition* julkaistiin 21. toukokuuta 2021 ja se sisältää kuusi lisäkappaletta. 

Albumilta julkaistiin neljä singleä: ”Ruin My Life”, ”Love Me Land”, ”Wow” ja ”Talk About Love” Young Thugin kanssa. *Poster Girl* sai julkaistuessaan hyvän vastaanoton kriitikoilta, jotka kehuivat enimmäkseen albumin tuotantoa. Albumi oli Ruotsin Sverigetopplistanin sijalla 3 ja Britannian albumilistan sijalla 12. Albumia edistääkseen Larsson lähti Poster Girl Tour -kiertueelle marraskuussa 2021.

## Sävellys ja singlet
*Poster Girl* -albumia kuvailtiin ”alusta loppuun tanssialbumiksi, nopeaksi ja sinfoniseksi”, jolla ei ole yhtään balladia. Albumia kuvailtiin myös sekä eroalbumiksi että juhlaksi uuden rakkauden löytämisestä. 

### Singlet
Albumilta julkaistiin neljä singleä. Ensimmäisen single ”Ruin My Life” julkaistiin 18. lokakuuta 2018, joka ylsi Ruotsissa singlelistan toiselle sijalle. Vuosien 2018 ja 2020 välillä julkaistiin useita singlejä kuten kappaleet ”Don’t Worry Bout Me” ja ”All the Time”. Molemmat kappaleet olivat myöhemmin mukana albumin Japanin painoksella. 

Toinen single ”Love Me Land” julkaistiin 10. heinäkuuta 2020. Aikaisemmin julkaistu promosingle ”Wow” julkaistiin virallisena singlenä 26. elokuuta 2020, kun se sai huomiota Netflixin elokuvassa *Work It*. Kappaleesta julkaistiin remix yhdysvaltalaislaulaja Sabrina Carpenterin kanssa 25. syyskuuta 2020. Neljäs single ”Talk About Love”, jolla vierailee yhdysvaltalainen räppäri Young Thug julkaistiin 8. tammikuuta 2021.

Promosingle ”Look What You’ve Done” julkaistiin 22. helmikuuta 2021.

## Julkaisu ja markkinointi
Larsson julkisti albumin kansikuvan 8. tammikuuta 2021 ja kappalelistan 10. helmikuuta 2021. Albumin deluxe-versio nimeltä *Summer Edition* sisältää kaksi uutta kappaletta ja useita uusia versioita vanhoista kappaleista. Deluxe-versio julkaistiin 21. toukokuuta 2021. 

Albumia edistääkseen Larsson järjesti nettikonsertin kansainvälisenä naistenpäivänä 8. maaliskuuta 2021 yhteistyössä Ikean kanssa. Poster Girl Tour -kiertue alkoi marraskuussa 2021. 

## Vastaanotto
Metacritic -palvelussa albumi sai arvosanan 72, yhdeksästä arvostelusta. *[[New Musical Express|NME:n]]* Nick Levine kuvaili albumia ”mukaanottavaksi ja persoonalliseksi, joka ei jätä kylmäksi”, kun *DIY:n* Emma Swann kutsui sitä ”täydelliseksi pop -eskapismiksi”. *Clash* -lehden Robin Murray kirjoitti, että *Poster Girl* ei ole täydellinen, mutta ”viihdyttävä” albumi.

### Arvosteluja
* Metacritic: 72/100
* AllMusic: 
* *The Arts Desk*: 
* *Clash*: 8/10
* *DIY*: 
* *Dork*: 
* *[[The Independent]]*: 
* *[[New Musical Express|NME]]: 
* *Pitchfork'': 5,4/10

## Kappaleet

## Lähteet
Nils Lundell

**Nils Johan Israel Lundell** (23. joulukuuta 1889 Tukholma – 11. heinäkuuta 1943 Tukholma) oli ruotsalainen näyttelijä. Hän aloitti uransa kiertävissä teatteriseurueissa 1900-luvun alussa ja näytteli vuosina 1920–1938 Tukholman Komediteaternissa. Lundell esiintyi myös elokuvissa, missä hänen roolinsa oli usein ”kunniallinen ruotsalainen mies”.
## Lähteet
Nils Holmberg

**Nils Gösta Holmberg** (23. joulukuuta 1902 Tukholma – 1981) oli ruotsalainen toimittaja ja kommunistinen poliitikko. Hän toimitti göteborgilaista *[[Arbetar-Tidningen]]iä* vuosina 1939–1944 ja toimi kansanedustajana valtiopäivien ensimmäisessä kamarissa vuosina 1944–1946. Holmberg kirjoitti seikkailukertomuksia salanimellä *A. M. Marksman*.
## Lähteet

## Aiheesta muualla
BNXT-liiga

**BNXT-liiga** on Alankomaiden ja Belgian miesten koripallon ammattilaissarja. Sarja on perustettu vuonna 2021 Alankomaiden koripalloliigan ja Belgian koripalloliigan fuusiona ja se toimii molempien maiden koripallojärjestelmien korkeimpana sarjatasona. Sarjassa pelaa 18 joukkuetta, jotka pelaavat 34 ottelun kaksinkertaisen runkosarjan.

Liigan avauskauden 2021–22 voitti ZZ Leiden, mikä oli ensimmäinen rajat ylittävä mestaruus. Sama joukkue voitti mestaruuden myös kaudella 2022–23. Seuraavina kausina Filou Oostende voitti mestaruuden kaudella 2023–24, ja Kangoeroes Mechelen nousi mestariksi kaudella 2024–25.

## Joukkueet kaudella 2025–2026

## Lähteet
Birger Malmsten

**Albert Birger Malmsten** (23. joulukuuta 1920 Gräsö – 15. helmikuuta 1991 Tukholma) oli ruotsalainen näyttelijä. Hän näytteli muun muassa Dramatenissa sekä useissa Ingmar Bergmanin elokuvissa.
## Rooleja
* *[[Onnea kohti]]* (1950) – Marcel
* *[[Kesäinen leikki]]* (1951) – opiskelija
* *[[Tabu (vuoden 1977 elokuva)|Tabu]]* (1977) – kirjankustantaja

## Lähteet

## Aiheesta muualla
Albanian Superliiga (koripallo)

**Albanian Superliiga ** on Albanian miesten koripallon korkein sarjataso. Sarjassa pelaa 12 joukkuetta.

## Joukkueet kaudella 2025–2026

## Lähteet
Anders Dahlgren

**Anders Dahlgren** (1925–1986) oli ruotsalainen maanviljelijä ja keskustapoliitikko. Hän toimi valtiopäiväedustajana vuosina 1961–1986 sekä Ruotsin maatalousministerinä 1976–1978 ja 1979–1982.
## Lähteet

## Aiheesta muualla

* Ruotsin valtiopäivät
Vili Pulakka

**Vili Pulakka** (s. 20. marraskuuta 2005 Somero) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan vasen laitahyökkääjä. Pulakalla on juniorisopimus ja hän on pelannut pääasiassa seuran U20-joukkueessa.

## Ura
Pulakka on Someron Pallon kasvatti. Hän siirtyi juniorina sittemmin Salon Kiekkohaihin, josta Pulakka siirtyi kaudeksi 2021–2022 Rauman Lukon U20-joukkueeseen. Kaudella 2022–2023 hän voitti U18 SM-hopeaa. Kauden 2024–2025 päätteeksi Pulakka voitti U20 Suomen-mestaruuden.

Kaudella 2025–2026 Pulakka debytoi Lukon SM-liigajoukkueessa. Hän teki liigadebyyttinsä 19. joulukuuta 2025 vieraissa SaiPaa vastaan, kun joukkue kärsi kuumeaallossa, minkä lisäksi hyökkääjistä Atte Joki ja Leo Tuuva liittyivät Suomen alle 20-vuotiaiden MM-leiriryhmään. Pulakka merkittiin Lukon nelossentteriksi laidoilleen Danylo Trah’t sekä toinen debytantti Petr Věchet. Hän sai ottelussa jääaikaa 7.44 minuuttia.

## Muuta
Pulakka on pelannut myös rullakiekkoa SM-liigatasolla Pepe Rollerissa. Hänen isoveljensä Nestori on pelaa hyökkääjänä II-divisioonajoukkue HC Indians Kaarinassa. Veljekset ovat pelanneet myös joukkuetovereina Pepe Rollerissa.

## Tilastot

## Lähteet
*
*

### Viitteet
Richie Laryea

**Richmond Mamah ”Richie” Laryea** (s. 7. tammikuuta 1995 Toronto) on kanadalainen jalkapalloilija, pelipaikaltaan laitapelaaja joko puolustuksessa tai keskikentällä. Hän edustaa Major League Soccerissa pelaavaa Toronto FC:tä. Hän on pelannut MLS:ssä vuodesta 2016, ja hän on edustanut siellä Toronton lisäksi Orlando Cityä ja Vancouver Whitecapsia. Vuonna 2022 hän pelasi Englannin mestaruussarjassa Nottingham Forestin joukkueessa. Hän on pelannut Kanadan maajoukkueessa vuodesta 2019.

Laryea pelasi Kanadan alle 23-vuotiaiden maajoukkueessa. Hän pelasi Kanadan A-maajoukkueessa ensimmäisen kerran syyskuussa 2019. MM-kilpailuissa 2022 hän pelasi kaksi ottelua avauskokoonpanossa ja tuli vaihdosta kentälle yhdessä ottelussa. Hän pelasi kuusi ottelua vuoden 2024 Copa Américassa, jossa Kanada sijoittui neljänneksi. Hän on pelannut CONCACAF Gold Cupissa yhteensä 12 ottelua vuosina 2021, 2023 ja 2025. Hän on pelannut joulukuun 2025 puoliväliin mennessä 71 maaottelua, joissa hän on ollut 58 kertaa avauskokoonpanossa. Hän on tehnyt maaotteluissaan yhden maalin, maaliskuussa 2021 MM-karsintaottelussa Bermudaa vastaan.

Laryean vanhemmat ovat syntyneet Ghanassa.

## Lähteet
Armenian koripallon A-liiga

**Armenian koripallon A-liiga** on Armenian miesten koripallon korkein sarjataso. Sarjassa pelaa 8 joukkuetta.

## Joukkueet kaudella 2025–2026

## Lähteet
Lars-Erik Berenett

**Lars-Erik Berenett** (23. joulukuuta 1942 Skellefteå – 1. helmikuuta 2017 Värmdö) oli ruotsalainen näyttelijä. Hän näytteli vuosina 1967–1984 Göteborgin kaupunginteatterissa ja myöhemmin Tukholman kaupunginteatterissa. Berenett esiintyi myös televisiosarjoissa, joista hänen tunnetuin roolinsa oli rikostutkija Roland Hassel Olov Svedelidin kirjoihin perustuvissa televisioelokuvissa.
## Rooleja
* ''Kielletty rakkaus'' (1996–1998) – Harald Bovalius
* *[[Maan povessa]]* (2015–2017) – Johan Thörnblad
## Lähteet

## Aiheesta muualla
Ilari Mäkinen

**Ilari Mäkinen** (s. 12. joulukuuta 2008 Hämeenlinna) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan oikea laitahyökkääjä. Mäkisellä on juniorisopimus ja hän on pelannut pääasiassa seuran U20-joukkueessa. Mäkinen on kuvaillut itseään pelityyliltään voimahyökkääjäksi.

## Ura
### Seuraura
Mäkinen on Hämeenlinnan Pallokerhon kasvatti. Kaudella 2025–2026 hän teki SM-liigadebyyttinsä vain 17-vuotiaana 20. joulukuuta 2025 vieraissa Rauman Lukkoa vastaan. Mäkinen merkittiin HPK:n kolmosketjun vasempaan laitaan Olli Korhosen ja Heikki Huttusen viereen. Hän sai ottelussa jääaikaa 8.09 minuuttia ja hänelle merkittiin teholukema –1. Mäkinen sai myös yhden kahden minuutin jäähyn kampituksesta.

### Maajoukkueura
Mäkinen on pelannut kahdeksan poikien maaottelua.

## Tilastot

## Lähteet
*
*

### Viitteet
Toad in the hole

**Toad in the hole** ()  on brittiläinen perinneruoka, joka koostuu Yorkshire pudding -taikinasta ja makkaroista. Sen lisukkeena tarjotaan usein sipulikastiketta ja perunamuusia.

## Historia
Toad in the hole kehitettiin 1700-luvun lopulla köyhiä kotitalouksia varten, kun piti saada täyttävää ruokaa mahdollisimman edullisilla ruoka-aineilla. Ruokalajissa käytettävän Yorkshire puddingin keksi vuonna 1737 Sir Alexander William George Cassey, joka sisällytti sen kirjaansa *[[The Whole Duty of a Woman]]* nimellä Dripping Pudding (). Alun perin makkaroiden tilalla saattoi olla muun muassa munuaisia tai kyyhkynlihaa.

Toad in the hole mainittiin ensimmäisen kerran nimeltä vuonna 1787 Francis Grosen kirjassa *[[A Provincial Glossary]]*. Kansan yleiseen tietoisuuteen se tuli vuonna 1861 Isabella Beetonin kirjassa *[[Book of Household Management]]*, jossa suositeltiin käytettävän munuaisia, nautaa tai lammasta.

Ruokalajin nimen alkuperästä ei olla varmoja. Joskus sanotaan, että taikinassa lilluvat makkarat näyttävät istuvilta rupikonnilta. Toinen teoria on sellainen, että 1700-luvulla Pohjois-Englannissa Alnmouthin kylässä pelattiin golfia, ja rupikonna työnsi golfaajan pallon ulos 18. reiästä, näin ollen aiheuttaen hänelle häviön. Tapahtuman muistoksi leivottiin kuulemma toad in the holen kaltainen vuokaruoka.

## Lähteet
Berkane

**Berkane** (, tamazightiksi ⴱⴻⵔⴽⴰⵏ) on kaupunki Marokossa. Se sijaitsee maan koillisosassa ja rajoittuu Algeriaan. Berkane kuuluu Orientalin alueeseen ja on osa Berkanen provinssia.

## Maantiede
Berkane sijaitsee alavalla tasangolla noin 60 kilometriä Välimerestä ja lähellä Oujdan kaupunkia. Alueella on hedelmällistä maatalousmaata, mikä on vaikuttanut kaupungin kehitykseen.

## Historia
Berkane kehittyi merkittävästi Ranskan siirtomaakaudella 1900-luvun alussa. Kaupungin kasvu liittyi erityisesti maatalouteen ja liikenteeseen. Marokon itsenäistymisen jälkeen Berkane on jatkanut kasvuaan alueellisena keskuksena.

## Väestö
Kaupungin väestö koostuu pääasiassa arabeista ja berbereistä. Pääasiallinen kieli on arabia, erityisesti marokkolainen arabia, mutta myös berberikielet ovat käytössä. Islam on hallitseva uskonto.

## Talous
Berkane tunnetaan erityisesti klementiinien tuotannosta, ja kaupunkia kutsutaankin joskus Marokon klementiinipääkaupungiksi. Maatalous on keskeinen elinkeino, mutta myös kauppa ja palvelut ovat tärkeitä kaupungin taloudelle.

## Liikenne
Berkane on yhdistetty muihin itäisen Marokon kaupunkeihin tieverkoston kautta. Lähimmät suuremmat kaupungit ovat Oujda ja Nador. Kaupunki hyötyy alueellisista liikenne- ja kehityshankkeista.

## Urheilu
Kaupungin tunnetuin urheiluseura on RS Berkane, joka pelaa Marokon korkeimmalla jalkapallosarjatasolla. Seura on saavuttanut menestystä myös kansainvälisissä kilpailuissa Afrikassa.

## Lähteet

## Aiheesta muualla
Georgian koripallon A-liiga

**Georgian koripallon A-liiga** on Georgian miesten koripallon toiseksi korkein sarjataso. Sarjassa pelaa 11 joukkuetta.

## Joukkueet kaudella 2025–2026

## Lähteet
Chaim

**Chaim** (; kirjoitetaan myös **Chayim, Chayyim, Chaïm, Haim, Haym, Hayim**) on miehen etunimi. 

Nimi Chaim perustuu heprean kielen ’elämää’ merkitsevään sanaan ja on ollut erityisesti juutalaisilla käytössä etunimenä keskiajalta lähtien.

## Tunnettuja Chaim-, Haim-, Hayim- tai Haym-nimisiä

* Haim Alexander (1915–2012), saksalais-israelilainen säveltäjä ja pianisti
* Haim Bar-Lev (1924–1994), israelilainen sotilas ja poliitikko
* Chaim Herzog (1918–1997), Israelin presidentti 1983–1993
* Hayim Katsman (1991–2023), israelilainen tutkija ja rauhanaktivisti
* Haim Katz (s. 1947), israelilainen poliitikko
* Haim Oron (s. 1940), israelilainen poliitikko
* Chaïm Perelman (1912–1984), puolalais-belgialainen filosofi
* Chaim Rumkowski (1877–1944), Łódźin gheton juutalaisneuvoston johtaja toisen maailmansodan aikaan
* Haim Saban (s. 1944), israelilais-yhdysvaltalainen liikemies
* Haym Salomon (1740–1785), puolalais-yhdysvaltalainen liikemies ja pankkiiri
* Chaïm Soutine (1894–1943), liettualais-ranskalainen taidemaalari
* Chaim Topol (1935–2023), israelilainen näyttelijä
* Chaim Weizmann (1874–1952), Israelin ensimmäinen presidentti
* Chaim Witz, nyk. Gene Simmons (s. 1949), israelilaistaustainen yhdysvaltalainen rock-artisti
* Chaim ”Poju” Zabludowicz (s. 1953), suomalainen liikemies ja suursijoittaja

## Lähteet
Azerbaidžanin koripalloliiga

**Azerbaidžanin koripalloliiga** on Azerbaidžanin miesten koripallon korkein sarjataso. Sarjassa pelaa 12 joukkuetta.

## Joukkueet kaudella 2025–2026

## Lähteet
Bolibompa

**Bolibompa** oli Sveriges Televisionin pitkäaikainen lastenohjelma. Sitä esitettiin alun perin nimellä *Barnprogram* vuodesta 1987, ja *Bolibompa*-nimen se sai 1999. Ohjelmassa esitettiin lyhyitä lastenohjelmia, joiden välissä juontaja muun muassa laulatti ja leikitti katsojia. Vuonna 2022 SVT ilmoitti lopettavansa *Bolibompan* perinteisen television puolella ja keskittyvänsä lastenohjelmien tarjoamiseen suoratoistopalvelu SVT Playn kautta.
## Lähteet

## Aiheesta muualla
Rasmus Teppo

**Rasmus Teppo** (s. 2. elokuuta 2001) on suomalainen pesäpalloilija. Teppo edustaa Superpesiksessä pelaavia Koskenkorvan Urheilijoita. Hänen kasvattajaseuransa on Seinäjoen Maila-Jussit. Hän on edustanut Superpesiksessä myös Seinäjoen JymyJusseja.

Hän pelaa lyöjäjokerina.

Teppo on pelannut yhden Superpesiksen runkosarjan ottelun ilman tilastomerkintöjä. Uran tilastot päivitetty kauden 2025 jölkeen.

## Lähteet
4107 Rufino

**4107 Rufino (1989 GT)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on C-luokkaa (SMASSII).

Asteroidi on nimetty Rufus J. Walkerin kunniaksi.

## Lähteet
Sveitsin naisten koripalloliiga

**Sveitsin naisten koripalloliiga** on Sveitsin naisten koripallon korkein sarjataso. Sarjassa pelaa kahdeksan joukkuetta.

## Joukkueet kaudella 2025–2026

## Lähteet
Miki Likander

**Miki Likander** (s. 8. maaliskuuta 2004) on suomalainen pesäpalloilija. Likander edustaa Superpesiksessä pelaavia Koskenkorvan Urheilijoita. Likander on edustanut Superpesiksessä myös Kouvolan Pallonlyöjiä, Imatran Pallo-Veikkoja ja Kankaanpään Mailaa. Hänen kasvattajaseuransa om Haminan Palloilijat. Likander saavutti SM-pronssin Kouvolan Pallonlyöjissä pelatessaan kaudella 2025.

Hän pelaa ulkopelissä takakentällä.

Likander on pelannut kuusi Superpesiksen runkosarjan ottelua. Näissä otteluissa hän on lyönyt yhden tavallisen juoksun ja kerännyt kuusi kärkilyöntipistettä. Likander on pelannut kolme Superpesiksen alempien pudotuspelien ottelua. Näissä otteluissa hän on tuonut kolme juoksua ja kerännyt 16 kärkilyöntipistettä. Uran tilastot päivitetty kauden 2025 jälkeen.

## Lähteet
Affinity (ohjelmisto)

**Affinity** on Serifin kehittämä kuvankäsittelyohjelma, joka yhdistelee kuvankäsittelyä ja vektorigrafiikkaa. Brittiläisen Serifin osti australialainen Canva vuonna 2024.

Affinity Suite sisältää ohjelmat:
* Affinity Photo, kuvankäsittely ja piirto-ohjelma
* Affinity Designer, vektorigrafiikka- ja kuvitusohjelma
* Affinity Publisher, sivusuunnitteluohjelma, joka yhdistää kahden muun työkaluja

Nämä on Affinityn versiossa 3 yhdistetty yhdeksi ohjelmistoksi.

## Lähteet
Naïade (Q15)

**Naïade** oli Ranskan laivaston Naïade-luokan sukellusvene ().

## Valmistus
Alus tilattiin 3. huhtikuuta 1901 Cherbourgin laivastontelakalta, missä köli laskettiin 16. tammikuuta 1902. Alus laskettiin vesille 22. huhtikuuta 1902, minkä jälkeen se oli räjäytyskokeissa 7. toukokuuta 1903 asti. Alus laskettiin uudelleen vesille 20. helmikuuta 1904 ja otettiin palvelukseen 17. huhtikuuta 1905.

## Palvelus
Alus todettiin käyttökelvottomaksi 27. maaliskuuta 1914 ja poistettiin alusluettelosta 21. toukokuuta. Marraskuusta 1916 alus oli räjäytyskokeissa, kunnes se asetettiin myyntiin 1920 Cherbourgissa. Alus myytiin 17. maaliskuuta 1921 Cherbourgissa M. Burnoufille romutettavaksi.

## Lähteet
*
*

### Viitteet
Lynx (Q23)

**Lynx** oli Ranskan laivaston Naïade-luokan sukellusvene ().

## Valmistus
Alus tilattiin 3. huhtikuuta 1901 Cherbourgin laivastontelakalta, missä köli laskettiin 12. toukokuuta 1902. Alus laskettiin vesille 24. marraskuuta 1903 ja otettiin palvelukseen 12. huhtikuuta 1904.

## Palvelus
*Foudre* kuljetti 22. huhtikuuta 1904 veneen *[[Protée (Q16)|Protéen]]* kanssa Saigoniin, jonne saavuttiin 15. kesäkuuta. Alus todettiin käyttökelvottomaksi 27. maaliskuuta 1914 ja poistettiin alusluettelosta 21. toukokuuta. Alus myytiin 3. maaliskuuta 1920 Saigonissa M. Quac Thulle.

## Lähteet
*
*

### Viitteet
Gale (etunimi)

**Gale** on muun muassa seuraavien henkilöiden etunimi:

* Gale Gordon (oik. Charles T. Aldrich, Jr.) (1906–1995),  yhdysvaltalainen näyttelijä
* Gale Harold, *Morgan Harold III* (s. 1969), yhdysvaltalainen näyttelijä
* Gale Anne Hurd (s. 1955), yhdysvaltalainen elokuva- ja televisiotuottaja
* Gale Sondergaard (1899–1985), yhdysvaltalainen näyttelijä
* Gale Storm (1922–2009), yhdysvaltalainen näyttelijä ja laulaja.
Tuomo-Juhani Vuorenmaa

**Tuomo-Juhani Vuorenmaa** (s. 21. joulukuuta 1945 Oulu) on suomalainen valokuvaaja, journalisti ja valokuvakirjojen kustantaja. Hän on kustantamo Mustan taiteen perustaja ja johtaja.

Vuorenmaa valmistui ylioppilaaksi vuonna 1967 ja opiskeli sen jälkeen jonkin aikaa Helsingin yliopistossa. Hän ryhtyi kuitenkin parin vuoden sisällä free-lance -valokuvaajaksi ja sitten Finnfoton kustantaman *Valokuva*-lehden toimitussihteeriksi, jossa tehtävässä hän toimi vuodet 1970–1989. Käytännössä hän toimitti koko lehden sisällön, sillä päätoimittajalla oli vain nimellinen rooli sen suhteen.

Ennen *Valokuva*-lehden toimitussihteeriksi hän ehti tekemään elokuvan *[[Julisteiden liimaajat]]*, joka hänen mielestään on huono elokuva. Hänen itsensä mukaan

Valokuva kiinnosti Vuorenmaata jo varhaisesta iästä lähtien. Kotona oli *Suomen vapaussodan historia* -niminen teos, jonka painojälkeä hän ihaili:

Myöhemmin Vuorenmaa oli *Valokuva*-lehden työsarkansa ohella toimittamassa tärkeätä teosta *Valokuvan taide — Suomalainen valokuva 1842–1992* yhtenä työryhmän jäsenistä. Ryhmä kiersi kirjaa tehdessään kaikki Suomen kulttuurihistorialliset museot. Vuorenmaahan teki silloin vaikutuksen valokuvan käsityöperinne: “Hieno vedos hakkasi kaiken muun, eli muoto muuttui sisällöksi.”

Kun tuo teos ilmestyi vuonna 1992, Vuorenmaa oli jättänyt *Valokuva*-lehden ja siirtynyt julkaisemaan Mustaa taidetta. Se oli alun perin muodollisesti lehti, joka nautti mielipidelehtien valtiontukea, mutta sittemmin se muotoutui kustantajaksi, joka on julkaissut jo lähes 200 valokuvakirjaa. Sen julkaisulista on kuin suomalaisen valokuvan kuka kukin on -kirja.

Vuorenmaa on pitänyt kymmenkunta valokuvanäyttelyä ja julkaissut oman kuvateoksen nimeltä *My History of Photography* (2019). Kuvasalkkuja hän on julkaissut kolme, vuosina 2003, 2004 ja 2006.

## Palkinnot
*Valokuvataiteen valtionpalkinto 1981
*E. J. Vehmaksen palkinto 1994
*Suomi-palkinto 1997
*Finnfoto-palkinto 1999

## Lähteet
Ludion (Q24)

**Ludion** oli Ranskan laivaston Naïade-luokan sukellusvene ().

## Valmistus
Alus tilattiin 3. huhtikuuta 1901 Cherbourgin laivastontelakalta, missä köli laskettiin 2. kesäkuuta 1902. Alus laskettiin vesille 7. tammikuuta 1904 ja otettiin palvelukseen koeajoja varten 25. tammikuuta 1904. Alus otettiin varsinaiseen palvelukseen 9. tammikuuta 1905.

## Palvelus
Alus todettiin käyttökelvottomaksi 27. maaliskuuta 1914 ja poistettiin alusluettelosta 21. toukokuuta. Alus valmisteltiin 14. toukokuuta 1916 *Médusen* kanssa räjäytyskokeisiin. Se upposi 29. lokakuuta 1916 ja nostettiin. *Naïade* määrättiin 9. marraskuuta 1916 korvaamaan vene kokeissa. Hylky myytiin 19. maaliskuuta 1921 Cherbourgissa M. Burnoufille romutettavaksi.

## Lähteet
*
*

### Viitteet
Tony Latvala

**Tony Latvala** (s. 1. helmikuuta 2003) on suomalainen pesäpalloilija. Latvala edustaa Superpesiksessä pelaavaa kasvattajaseuraansa Koskenkorvan Urheilijoita. Hän on edustanut Superpesiksessä myös Seinäjoen JymyJusseja.

Hän pelaa sisäpelissä etenijänä tai vaihtajana ja ulkokentällä polttolinjassa.

Latvala on pelannut 34 Superpesiksen runkosarjan ottelua. Näissä otteluissa hän on lyönyt yhden kunnarin, tuonut 13 juoksua ja kerännyt 82 kärkilyöntipistettä, Latvala on pelannut viisi Superpesiksen alempien pudotuspelien ottelua. Näissä otteluissa hän on tuonut kolme juoksua ja kerännyt 20 kärkilyöntipistettä. Uran tilastot päivitetty kauden 2025 jälkeen.

## Lähteet
Toivo Viljamaa

**Toivo Matti Johannes Viljamaa** (s. 4. heinäkuuta 1937 Alavieska) on suomalainen antiikin kielten ja kulttuurin emeritusprofessori.

Toivo Viljamaan vanhemmat olivat maanviljelijä Erkki Nestori Viljamaa ja Rauha Ida Jutila. Hänen puolisonsa on opettaja Annaleena Wuorela. Viljamaa tuli ylioppilaaksi Ylivieskan yhteiskoulusta 1956 ja valmistui Helsingin yliopistosta filosofian kandidaatiksi 1962 ja lisensiaatiksi 1965 ja väitteli siellä filosofian tohtoriksi 1969. 

Viljamaa oli latinan opettaja Helsingin kaksoisyhteislyseossa 1960–1964 ja Turun yliopistossa klassisen filologian lehtori 1966–1970, apulaisprofessori 1970–1986 ja vt. professori 1986–1991. Antiikin kielten ja kulttuurin professori Turun yliopistossa Viljamaa oli 1991–2001. Hän toimi yliopistossa myös laitosjohtajana. Viljamaalla on lisäksi ollut useita luottamustehtäviä, kuten Porthan-Seuran puheenjohtajuus. Hän on sekä julkaissut tutkimuksia että ollut kirjoittamassa ja toimittamassa tietoteoksia.

## Lähteet
Toisiolaki

**Toisiolaki** tarkoittaa lakia tietojen muusta kuin ensisijaisesta käytöstä, tässä tapauksessa Suomen lakia sosiaali- ja terveystietojen toissijaisesta käytöstä. Ensisijainen käyttöhän rajoittuu potilaan ja asiakkaan ja häntä hoitavan henkilökunnan tiedonsaantiin. Laissa määritellään salassa pidettävien tietojen tietoturvallisesta käytöstä varsinaisen potilastyön ulkopuolella. Laki säätelee ja nopeuttaa hallinnollista työtä, sujuvoittaa tietojen yhdistelyä eri rekistereistä, tehostaa ja helpottaa sote-tietojen käyttöä tutkimus- ja kehitämistoiminnassa, tekee mahdolliseksi palvelunantajien tietojohtamisen ja määrittelee sille reunaehdot sekä sovittaa valtakunnallisten tietorekisterien lainsäädäntöpohjan tietosuojaan liittyvien asetusten vaatimusten mukaiseksi.

Sosiaali- ja terveystietojen toissijaisia käyttökohteita ovat lain mukaan tieteellinen tutkimus, tilastointi, kehittämis- ja innovaatiotoiminta, viranomaisohjaus ja -valvonta, viranomaisen suunnittelu- ja selvitystehtävä sekä opetus ja tietojohtaminen.

Lakia tarvitaan helpottamaan tutkimustoiminnan viiveitä ja parantamaan tutkimuksen motivaatiota esimerkiksi kansainvälisissä tutkimuksissa.

## Katso myös
Geneettinen tieto

## Lähteet
Rideau Hall

**Rideau Hall** (virallisesti **Government House**) on Kanadan kenraalikuvernöörin virka-asunto. Rakennus sijaitsee Ottawassa, Kanadan pääkaupungissa. Siinä on noin 175 huonetta ja 27 ulkorakennusta tontin ympärillä. Rideau Hall sijaitsee juuri Ottawan keskustan ulkopuolella. Se on yksi kahdesta Kanadan kruunun ylläpitämistä virallisista varakuninkaan virka-asunnoista, joista toinen sijaitsee Quebecissä. Rideau Hallia käytetään myös Kanadan hallitsijan virallisena asuinpaikkana hänen ollessaan Kanadassa.
## Historia

Kanadalainen liikemies Thomas McKay rakennutti vuonna 1838 *Rideau Hall* huvilan. Se on nimetty lähellä olevan Rideaun kanavan mukaan, jonka rakennuttamisessa hän oli mukana. Vuonna 1864 huvilaa ruvettiin käyttämään tilapäisesti Charles Monckin asuntona. Tämän jälkeen rakennusta laajennettiin merkittävästi. Kanadan kruunu osti kiinteistön vuonna 1868 mutta vasta vuonna 1913 se varmistui pysyvänä kenraalikuvernöörin virka-asuntona.

## Lähteet
Aapeli Suvisalmi

**Aapeli Suvisalmi** (s. 10. maaliskuuta 2000) on suomalainen pesäpalloilija. Suvisalmi  edustaa Superpesiksessä pelaavaa kasvattajaseuraansa Koskenkorvan Urheilijoita. Hän on edustanut Superpesiksessä myös Kankaanpään Mailaa.

Hän pelaa ulkopelissä etukentällä tai polttolinjassa ja sisäpelissä vaihtajana.

Suvisalmi on pelannut 60 Superpesiksen runkosarjan ottelua. Näissä otteluissa hän on lyönyt seitsemän tavallista juoksua, tuonut viisi juoksuA ja kerännyr 109 kärkilyöntipistettä. Suvisalmi on pelannut 19 Superpesiksen alempien pudotuspelien ottelua. Näissä otteluiss hän lyönyt kuusi tavallista juoksua, tuonut kymmenen juoksua ja kerännyt 77 kärkilyöntipistettä. Uran tilastot päivitetty kauden 2025 jälkeen.

## Lähteet
Kyproksen koripalloliiga

**Kyproksen koripalloliiga ** on Kyproksen miesten koripallon korkein sarjataso. Sarjassa pelaa 10 joukkuetta.

## Joukkueet kaudella 2025–2026

## Lähteet
Lembit

**Lembit** voi tarkoittaa ainakin seuraavia:

* Lembit, virolainen miehen etunimi
* EML Lembit (1918), Viron merivoimien tykkivene
* EML Lembit (1936), Viron merivoimien sukellusvene.
Makedonian koripallon 1. liiga

**Makedonian koripallon 1. liiga** on Pohjois-Makedonian miesten koripallon korkein sarjataso. Sarjassa pelaa 12 joukkuetta.

## Joukkueet kaudella 2025–2026

## Lähteet
Bonite (Q19)

**Bonite** oli Ranskan laivaston Naïade-luokan sukellusvene ().

## Valmistus
Alus tilattiin 3. huhtikuuta 1901 Toulonin laivastontelakalta, missä köli laskettiin 2. toukokuuta 1902. Alus laskettiin vesille 6. helmikuuta 1904 ja otettiin palvelukseen 27. helmikuuta 1905.

## Palvelus
Alus todettiin käyttökelvottomaksi 27. maaliskuuta 1914 ja poistettiin alusluettelosta 21. toukokuuta. Alus myytiin 14. huhtikuuta 1920 Toulonissa *[[Aigrette (Q38)|Aigretten]]*, *[[Anguille (Q32)|Anguillen]]*, *[[Cigogne (Q39)|Cigognen]]* ja *[[Turquoise (Q46)|Turquoisen]]* kanssa Société de matériel naval du Midille.

## Lähteet
*
*

### Viitteet
Esturgeon (Q18)

**Esturgeon** oli Ranskan laivaston Naïade-luokan sukellusvene ().

## Valmistus
Alus tilattiin 3. huhtikuuta 1901 Toulonin laivastontelakalta, missä köli laskettiin 26. huhtikuuta 1902. Alus laskettiin vesille 4. tammikuuta 1904 ja otettiin palvelukseen 8. joulukuuta.

## Palvelus
*Foudre* kuljetti 16. elokuuta 1905 veneen *[[Perle (Q17)|Perlen]]* kanssa Saigoniin, jonne saavuttiin 29. lokakuuta. Vene  poistettiin alusluettelosta 7. kesäkuuta 1912 Saigonissa ja myytiin 1. helmikuuta 1913 M. Truong Nongille romutettavaksi.

## Lähteet
*
*

### Viitteet
Thon (Q20)

**Thon** oli Ranskan laivaston Naïade-luokan sukellusvene ().

## Valmistus
Alus tilattiin 3. huhtikuuta 1901 Toulonin laivastontelakalta, missä köli laskettiin 9. kesäkuuta 1902. Alus laskettiin vesille 19. maaliskuuta 1904 ja otettiin palvelukseen 26. lokakuuta 1905.

## Palvelus
Alus todettiin käyttökelvottomaksi 27. maaliskuuta 1914 ja poistettiin alusluettelosta 21. kesäkuuta 1914. Alukselle tehtiin 1916 käyttötarkoitukseen liittyviä muutoksia. Se upposi 10. joulukuuta 1916 Cap Bonin edustalla, kun sitä hinattiin harhamaaliksi Korfulle.

## Lähteet
*
*

### Viitteet
Hidaskatu

**Hidaskatu** on katu, joka soveltuu kapeutensa tai liikennejärjestelmiensä vuoksi vain alle 30 km/h nopeuksille. Hidaskaduilla on paikoin töyssyjä tai muita liikennettä hidastavia rakenteita. Hidaskadut voivat olla paikoin yksikaistaisia.

## Lähteet
Dimetylolipropionihappo

**Dimetylolipropionihappo** (C5H10O4) on alkoholeihin ja karboksyylihappoihin kuuluva orgaaninen yhdiste. Yhdistettä käytetään polymeeriteollisuudessa erityisesti vesiliukoisten hartsien valmistuksessa.

## Ominaisuudet, valmistus ja käyttö
Huoneenlämpötilassa dimetylolipropionihappo on valkoista kiteistä ainetta. Yhdiste liukenee hyvin veteen ja metanoliin sekä vähäisessä määrin asetoniin. Kuumennettaessa voimakkaasti dimetylolipropionihappo reagoi muodostaen estereitä. Aine on monien muiden karboksyylihappojen tavoin heikko happo, ja sen pK<sub>a</sub>-arvo on 4,68.

Dimetylolipropionihapon valmistuksen ensimmäisessä vaiheessa formaldehydi ja propionialdehydi kondensoituvat emäksisissä oloissa. Muodostuva tuote hapetetaan dimetylolipropionihapoksi.

Dimetylolipropionihappoa käytetään erityisesti valmistettaessa vesiliuokoisia pinnoitteina käytettäviä hartseja. Nämä hartsit voivat olla epoksi-, alkydi- tai polyuretaanipohjaisia. Aineella on käyttökohteita myös kosmetiikassa ja tekstiilienkäsittelyissä. Lisäksi yhdistettä käytetään valmistettaessa polyureetaaneissa ristiinsitojina hyödynnettäviä estereitä.

## Lähteet
Grondin (Q31)

**Grondin** oli Ranskan laivaston Naïade-luokan sukellusvene ().

## Valmistus
Alus tilattiin 3. huhtikuuta 1901 Toulonin laivastontelakalta, missä köli laskettiin 12. syyskuuta 1902. Alus laskettiin vesille 16. heinäkuuta 1904 ja otettiin palvelukseen 3. tammikuuta 1906.

## Palvelus
Alus poistettiin alusluettelosta 4. huhtikuuta 1913 ja myytiin 15. marraskuuta Bizertessä M. Boccara et Cielle.

## Lähteet
*
*

### Viitteet
Larisa Gryadunova

**Larisa Gryadunova** (s. 1974) on suomalainen voimisteluvalmentaja. Hän on syntynyt Ukrainassa ja kasvanut Neuvostoliitossa. Gryadunova valmistui liikunnanopettajaksi ja valmentajaksi Zaporižžjan yliopistosta. Suomeen hän muutti vuonna 1997.

Suomessa Larisa Gryadunova tunnetaan aikaisemmin Julia Romanyukin ja Jouki Tikkasen ja myöhemmin  Ekaterina Volkovan henkilökohtaisena valmentajana. Myöhemmin hän on valmentanut rytmisen kilpavoimisteluln yksilöiden neliottelun Suomen mestari Emmi Piiroista. Nuorten olympiavalmentajana Gryadunova työskentelee Kisakallion Urheiluopistossa yhteistyössä Voimisteluliition, Kaarina Karin säätiön ja Olarin Voimistelijoiden kanssa.

## Lähteet